CELEX: 62016CA0194
Language: fi
Date: 2017-10-17 00:00:00
Title: Asia C-194/16: Unionin tuomioistuimen tuomio (suuri jaosto) 17.10.2017 (ennakkoratkaisupyyntö, jonka on esittänyt Riigikohus – Viro) – Bolagsupplysningen OÜ ja Ingrid Ilsjanv. Svensk Handel AB (Ennakkoratkaisupyyntö — Oikeudellinen yhteistyö yksityisoikeudellisissa asioissa — Asetus (EU) N:o 1215/2012 — 7 artiklan 2 alakohta — Erityinen toimivalta sopimukseen perustumatonta vastuuta koskevassa asiassa — Oikeushenkilön oikeuksien loukkaus julkaisemalla internetissä sitä koskevia, väitetysti virheellisiä tietoja ja jättämällä poistamatta sitä koskevat kommentit — Vahingon ilmenemispaikka — Tämän henkilön intressien keskus)

11.12.2017   
            
            
               FI
            
            
               Euroopan unionin virallinen lehti
            
            
               C 424/4
            
         Unionin tuomioistuimen tuomio (suuri jaosto) 17.10.2017 (ennakkoratkaisupyyntö, jonka on esittänyt Riigikohus – Viro) – Bolagsupplysningen OÜ ja Ingrid Ilsjanv. Svensk Handel AB
   (Asia C-194/16) (1)
   
   ((Ennakkoratkaisupyyntö - Oikeudellinen yhteistyö yksityisoikeudellisissa asioissa - Asetus (EU) N:o 1215/2012 - 7 artiklan 2 alakohta - Erityinen toimivalta sopimukseen perustumatonta vastuuta koskevassa asiassa - Oikeushenkilön oikeuksien loukkaus julkaisemalla internetissä sitä koskevia, väitetysti virheellisiä tietoja ja jättämällä poistamatta sitä koskevat kommentit - Vahingon ilmenemispaikka - Tämän henkilön intressien keskus))
   (2017/C 424/05)
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Riigikohus
   
      Pääasian asianosaiset
   
   
      Valittajat: Bolagsupplysningen OÜ ja Ingrid Ilsjan
   
      Vastapuoli: Svensk Handel AB
   
      Tuomiolauselma
   
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 7 artiklan 2 alakohtaa on tulkittava siten, että oikeushenkilö, jonka persoonallisuusoikeuksia väitetään loukatun julkaisemalla internetissä sitä koskevia virheellisiä tietoja ja jättämällä poistamatta sitä koskevia kommentteja, voi nostaa näiden tietojen oikaisua, näiden kommenttien poistamista ja koko aiheutuneen vahingon korvaamista koskevan kanteen sen jäsenvaltion tuomioistuimessa, jossa sen intressien keskus sijaitsee.
               Kun kyseinen oikeushenkilö harjoittaa suurinta osaa toiminnastaan muussa jäsenvaltiossa kuin siinä, jossa sen sääntömääräinen kotipaikka on, tämä henkilö voi haastaa loukkaukseen väitetysti syyllistyneen tässä muussa jäsenvaltiossa vahingon ilmenemispaikan perusteella.
            
         
               2)
            
            
               Asetuksen N:o 1215/2012 7 artiklan 2 alakohtaa on tulkittava siten, että henkilö, jonka persoonallisuusoikeuksia väitetään loukatun julkaisemalla internetissä häntä koskevia virheellisiä tietoja ja jättämällä poistamatta häntä koskevia kommentteja, ei voi nostaa näiden tietojen oikaisua ja näiden kommenttien poistamista koskevaa kannetta jokaisen sellaisen jäsenvaltion tuomioistuimessa, jonka alueella internetissä julkaistut tiedot ovat tai olivat saatavilla.
            
         
      (1)  EUVL C 211, 13.6.2016.